9 การจัดการ

9.1 โครงสร้างกรรมการบริษัท

บริษัทฯ มีโครงสร้างกรรมการ 3 ชุด คือ คณะกรรมการบริษัท คณะกรรมการบริหาร
และคณะกรรมการตรวจสอบ

9.1.1 คณะกรรมการบริษัท ณ วันที่ 17 มีนาคม 2546 บริษัทฯ มีกรรมการทั้งหมด 9 ท่าน ดังนี้

1. นายศุภชัย พิศิษฐวานิช ประธานกรรมการ และ ประธานกรรมการการตรวจสอบ

2. นายสมชาย ชีวสุทธานนท์ กรรมการผู้จัดการ

3. นายวินิจ สุรพงษ์ชัย กรรมการ

4. นายฐนิสสพงศ์ ศศินมานพ กรรมการ

5. นางศิริเพ็ญ ศศินมานพ กรรมการ

6. นายสมบุญ ชีวสุทธานนท์ กรรมการ

7. นายวิโรจน์ บุญศิริรุ่งเรือง กรรมการ

8. พลตำรวจโทธรรมนิตย์ ปิตะนีละบุตร กรรมการตรวจสอบ

9. นางองุ่น กมลยะบุตร กรรมการตรวจสอบ

ขอบเขตและอำนาจหน้าที่ของคณะกรรมการบริษัท

1. ต้องจัดการบริษัทให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวังรักษาผลประโยชน์ของบริษัท

2. กำหนดเป้าหมาย แนวทาง นโยบาย แผนงานและงบประมาณของบริษัท
ควบคุมกำกับดูแลการบริหารและการจัดการของคณะกรรมการบริหารให้เป็นไปตามนโยบายที่ได้รับมอบหมาย
เว้นแต่ในเรื่องดังต่อไปนี้ คณะกรรมการต้องได้รับมติอนุมัติของที่ประชุมผู้ถือหุ้นก่อนการดำเนินการ
อันได้แก่ เรื่องที่กฎหมายกำหนดให้ต้องได้รับมติอนุมัติของที่ประชุมผู้ถือหุ้น เช่น การเพิ่มทุน
การลดทุน การออกหุ้นกู้ การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
หรือการซื้อหรือรับโอนกิจการของบริษัทอื่นมาเป็นของบริษัท การแก้ไขหนังสือบริคณห์สนธิหรือข้อบังคับ
เป็นต้น

3. อาจแต่งตั้งกรรมการจำนวนหนึ่งตามที่เห็นสมควร ให้เป็นคณะกรรมการบริหาร
เพื่อปฏิบัติงานตามที่ได้รับมอบหมายจากคณะกรรมการบริษัท ทั้งนี้ ในการประชุมคณะกรรมการ ครั้งที่
8/2545 เมื่อวันที่ 30 ตุลาคม 2545 คณะกรรมการได้มีมติแต่งตั้งคณะกรรมการบริหาร
และในการประชุมคณะกรรมการบริษัท ครั้งที่ 9/2545 เมื่อวันที่ 11 ธันวาคม 2545
คณะกรรมการได้มีมติมอบอำนาจให้คณะกรรมการบริหาร โดยการกำหนดขอบเขต
อำนาจและหน้าที่ของคณะกรรมการบริหาร ไว้โดยชัดเจน

4.
อาจแต่งตั้งบุคคลอื่นใดให้ดำเนินกิจการของบริษัทภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในเวลาที่คณะกรรมการเห็นสมควร
และคณะกรรมการอาจยกเลิก เพิกถอน เปลี่ยนแปลง หรือแก้ไขอำนาจนั้น ๆ ก็ได้

5. ต้องปฏิบัติหน้าที่โดยใช้ความรู้ ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัท มีความซื่อสัตย์สุจริต
มีจริยธรรมในการดำเนินธุรกิจ รวมถึงมีความรับผิดชอบต่อผู้ถือหุ้น
และเปิดเผยข้อมูลต่อผู้ลงทุนอย่างถูกต้องครบถ้วน และมีความโปร่งใส

6. กำกับดูแลให้ฝ่ายบริหารจัดการดำเนินตามนโยบายที่กำหนดไว้อย่างมีประสิทธิภาพ
และแจ้งให้ฝ่ายบริหารนำเสนอเรื่องที่มีนัยสำคัญต่อการดำเนินงานของบริษัท
รายการระหว่างบุคคลที่เกี่ยวโยงกัน
เพื่อพิจารณาให้เป็นไปตามกฎระเบียบข้อบังคับของสำนักงานกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

7. จัดให้มีฝ่ายตรวจสอบและดูแลการปฏิบัติงานภายใน เพื่อเป็นผู้ติดตาม ดำเนินการ
รวมทั้งประสานงานกับคณะ

9.1.2 คณะกรรมการบริหาร ณ วันที่ 17 มีนาคม 2546 บริษัทฯ มีกรรมการบริหารทั้งหมด 5 ท่าน
ดังนี้

1. นายสมชาย ชีวสุทธานนท์ ประธานกรรมการบริหาร

2. นายฐนิสสพงศ์ ศศินมานพ กรรมการบริหาร

3. นางศิริเพ็ญ ศศิมานพ กรรมการบริหาร

4. นายสมบุญ ชีวสุทธานนท์ กรรมการบริหาร

5. นายวิโรจน์ บุญศิริรุ่งเรือง กรรมการบริหาร

ขอบเขตอำนาจหน้าที่ของคณะกรรมการบริหาร

1. มีอำนาจพิจารณาอนุมัติการกู้หรือการขอสินเชื่อใด ๆ เพื่อธุรกรรมตามปกติของบริษัท
รวมถึงการเป็น
ผู้ค้ำประกันหรือการชำระเงินเพื่อการดำเนินธุรกิจตามปกติของบริษัท
โดยมีวงเงินในแต่ละรายการไม่เกิน 20,000,000 บาทหรือเทียบเท่า
โดยวงเงินดังกล่าวให้เป็นไปตามระเบียบอำนาจอนุมัติและดำเนินการของบริษัท
ซึ่งผ่านการพิจารณาจากคณะกรรมการบริษัทแล้ว ทั้งนี้
วงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัท

2. การกำหนดโครงสร้างองค์กร และการบริหาร โดยให้ครอบคลุมถึงรายละเอียดของการคัดเลือก
การฝึกอบรม การว่าจ้าง การเลิกจ้างพนักงานบริษัท

3. เสนอแนะให้คณะกรรมการบริษัทพิจารณาอนุมัติในเรื่องดังต่อไปนี้

-   เป้าหมาย

-   นโยบายธุรกิจ

-   แผนธุรกิจ

-   กลยุทธ์ทางธุรกิจ

-   อำนาจการบริหารงาน

-   งบประมาณรายจ่ายประจำปี

-   ขอบเขต อำนาจ และหน้าที่ของกรรมการผู้จัดการ

4. ควบคุมดูแลการดำเนินธุรกิจของบริษัทให้เป็นไปตามนโยบายธุรกิจ แผนธุรกิจ
และกลยุทธ์ทางธุรกิจที่คณะกรรมการบริษัทได้อนุมัติแล้ว

5. ปฏิบัติหน้าที่อื่น ๆ ตามที่ได้รับมอบหมายจากคณะกรรมการบริษัทในแต่ละคราว

ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท
และในกรณีที่การดำเนินการใดที่มีหรืออาจมีผลประโยชน์หรือส่วนได้ส่วนเสียของกรรมการบริหารท่านใด
หรือบุคคลที่อาจมีความขัดแย้ง (ตามประกาศของคณะกรรมการ ก.ล.ต.)
ให้คณะกรรมการบริหารนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทพิจารณาต่อไป โดยกรรมการบริหารท่านนั้น และบุคคลที่อาจมีความขัดแย้ง
จะไม่มีสิทธิออกเสียงลงคะแนนในการประชุมคณะกรรมการบริษัทในเรื่องดังกล่าว

9.1.3 คณะกรรมการตรวจสอบ ณ วันที่ 17 มีนาคม 2546 บริษัทฯ มีกรรมการตรวจสอบ ทั้งหมด
3 ท่าน ดังนี้

1. นายศุภชัย พิศิษฐวานิช ประธานกรรมการตรวจสอบ

2. พลตำรวจโท ธรรมนิตย์ ปิตะนีละบุตร กรรมการตรวจสอบ

3. นางองุ่น กมลยะบุตร กรรมการตรวจสอบ

  ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบ
มีหน้าที่และความรับผิดชอบตามข้อกำหนดและหลักเกณฑ์ของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ดังนี้

  1. สอบทานให้บริษัทมีการรายงานทางการเงินอย่างถูกต้อง และเพียงพอ

2. สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิผล

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.
พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้มีความถูกต้องและครบถ้วน

6.
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

7.
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

9.1.4 คณะผู้บริหาร ณ วันที่ 17 มีนาคม 2546 บริษัทฯ มีผู้บริหารจำนวน 9 ท่าน ดังนี้

  ------------------------- ---------------------------------------------
  1. นายสมชาย ชีวสุทธานนท์     กรรมการผู้จัดการ

  2. นายฐนิสสพงศ์ ศศินมานพ     รองกรรมการผู้จัดการ สายการผลิต

  3. นายสมบุญ ชีวสุทธานนท์      รองกรรมการผู้จัดการ สายสนับสนุนปฏิบัติการ

  4. นายวิโรจน์ บุญศิริรุ่งเรือง    ผู้ช่วยกรรมการผู้จัดการ ด้านบัญชีการเงินและธุรการ

  5. นางงามพิศ เครือวรรณ์      ผู้ช่วยกรรมการผู้จัดการ ด้านผลิตภาพยนตร์โฆษณาในประเทศ
                            1

  6. นางบราลี ตันติลิปิกร        ผู้ช่วยกรรมการผู้จัดการ ด้านผลิตภาพยนตร์โฆษณาในประเทศ
                            2

  7. นางสาวช่อทิพย์ ติถีสวัสดิ์     ผู้ช่วยกรรมการผู้จัดการ ด้านผลิตภาพยนตร์โฆษณาต่างประเทศ

  8. นายประจิตติพล ตั้งศรีตระกูล  ผู้ช่วยกรรมการผู้จัดการ ด้านกำกับภาพยนตร์โฆษณา 1

  9. นายสุพัฒน์ ศรีสวัสดิ์         ผู้อำนวยการฝ่ายบัญชีและการเงิน
  ------------------------- ---------------------------------------------

  ขอบเขตอำนาจหน้าที่ของกรรมการผู้จัดการ

1. ดำเนินการและบริหารจัดการการดำเนินธุรกิจตามปกติของบริษัท

2. ดำเนินการและบริหารจัดการการดำเนินธุรกิจของบริษัทให้เป็นไปตามนโยบายธุรกิจ แผนธุรกิจ
และกลยุทธ์ทางธุรกิจที่คณะกรรมการบริษัทได้อนุมัติแล้ว

3.
มอบอำนาจหรือมอบหมายให้บุคคลอื่นใดที่กรรมการผู้จัดการเห็นสมควรทำหน้าที่แทนกรรมการผู้จัดการในเรื่องที่จำเป็นและสมควร
โดยให้อยู่ในดุลยพินิจของกรรมการผู้จัดการ ซึ่งอยู่ภายใต้หลักเกณฑ์ของกฎหมาย
และกฎระเบียบข้อบังคับของบริษัท

4.ปฏิบัติหน้าที่อื่น ๆ ตามที่ได้รับมอบหมายจากคณะกรรมการบริษัท และ/หรือ คณะกรรมการบริหาร
ในแต่ละคราว

5. ดำเนินการและอนุมัติการเข้ารับว่าจ้าง รับทำงาน
การตกลงผูกพันในการดำเนินธุรกิจปกติของบริษัท โดยมีวงเงินในแต่ละรายการไม่เกิน
10,000,000 ล้านบาท หรือเทียบเท่า
โดยวงเงินดังกล่าวให้เป็นไปตามระเบียบอำนาจอนุมัติและดำเนินการของบริษัท
ซึ่งผ่านการพิจารณาจากคณะกรรมการบริษัทแล้ว
ทั้งนี้วงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัท

ทั้งนี้ การมอบอำนาจดังกล่าวข้างต้นให้แก่กรรมการผู้จัดการนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท
และในกรณีที่การดำเนินการใดที่มีหรืออาจมีผลประโยชน์หรือส่วนได้ส่วนเสียของกรรมการผู้จัดการ
หรือบุคคลที่อาจมีความขัดแย้ง (ตามประกาศของคณะกรรมการ ก.ล.ต.)
กรรมการผู้จัดการไม่มีอำนาจอนุมัติการดำเนินการดังกล่าว
โดยกรรมการผู้จัดการจะต้องนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทพิจารณาต่อไป

นอกจากนี้ ในกรณีที่การทำรายการใดเป็นรายการที่เกี่ยวโยงกัน
หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทหรือบริษัทย่อย แล้วแต่กรณี
ตามความหมายที่กำหนดตามประกาศตลาดหลักทรัพย์แห่งประเทศไทย
การทำรายการดังกล่าวต้องได้รับมติเห็นชอบจากที่ประชุมผู้ถือหุ้น และ/หรือ
ปฏิบัติการอื่นใดตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้น ๆ ด้วย
เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

9.2 การสรรหากรรมการ

บริษัทฯ ไม่มีการจัดตั้งคณะกรรมการสรรหา (Nominating Committee)
เพื่อคัดเลือกบุคคลที่จะแต่งตั้งเป็นกรรมการ อย่างไรก็ตามบริษัทฯ ได้กำหนดแนวทาง
และหลักเกณฑ์ในการแต่งตั้งกรรมการบริษัท
ทั้งนี้คณะกรรมการจะเป็นผู้พิจารณาคัดเลือกโดยใช้เกณฑ์ความสามารถ ประสบการณ์ วิสัยทัศน์
และความน่าเชื่อถือ นอกจากนี้ ในการประชุมสามัญประจำปีทุกครั้ง ตามข้อบังคับของบริษัทฯ
กำหนดให้กรรมการจำนวนหนึ่งในสามเป็นอัตราจะต้องพ้นจากตำแหน่ง
และในกรณีที่ต้องการเลือกกรรมการดังกล่าวที่พ้นตำแหน่งเข้าเป็นกรรมการอีกครั้ง
จะต้องได้รับการอนุมัติจากที่ประชุมผู้ถือหุ้น
โดยกำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังนี้

1.  ผู้ถือหุ้นแต่ละคนจะมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะใช้คะแนนเสียงที่ตนมีอยู่ทั้งหมดตาม (1)
    เพื่อเลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้กรรมการคนใดมากหรือน้อยกว่ากรรมการคนอื่น ๆ ไม่ได้

3.  บุคคลซึ่งได้รับคะแนนเสียงสูงสุดตามลำดับจะได้รับการเลือกตั้งให้เป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

ในกรณีที่ตำแหน่งกรรมการว่างลงเพราะเหตุอื่น นอกเหนือไปจากการออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัดเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่า 2 เดือน
โดยบุคคลซึ่งได้รับการเลือกตั้งเป็นกรรมการแทนจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่เข้าไปแทน
โดยมติของคณะกรรมการดังกล่าว ต้องประกอบด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่

9.3 ค่าตอบแทนผู้บริหาร

(1) ค่าตอบแทนที่เป็นตัวเงิน

ในปี 2545 บริษัทฯ ได้จ่ายค่าตอบแทนที่เป็นตัวเงินซึ่งประกอบด้วย ค่าเบี้ยประชุมให้แก่กรรมการ 4
ท่านเป็นจำนวนทั้งสิ้น 0.34 ล้านบาท และเงินเดือนและโบนัสให้แก่ผู้บริหารจำนวน 9
ท่านเป็นจำนวนเงินทั้งสิ้น 11.48 ล้านบาท สำหรับในปีต่อ ๆ ไปบริษัทฯ
มีนโยบายในการจ่ายค่าตอบแทนและค่าเบี้ยประชุมให้แก่คณะกรรมการบริษัทฯ และบริษัทย่อยไม่เกิน
3 ล้านบาทต่อปี

(2) ค่าตอบแทนอื่น ๆ

  - ไม่มี -

9.4 การกำกับดูแลกิจการ (Code of Best Practices)

บริษัทฯ มีนโยบายปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน เกี่ยวกับหน้าที่
ความรับผิดชอบของคณะกรรมการบริษัท เช่น กรรมการต้องปฏิบัติตามกฎหมาย
และข้อบังคับของบริษัท มีความซื่อสัตย์สุจริต มีความรับผิดชอบต่อผู้ถือหุ้น
มีความตั้งใจดำเนินธุรกิจอย่างต่อเนื่อง มีหน้าที่กำหนดนโยบายและทิศทางการดำเนินงานของบริษัทฯ
มีความรับผิดชอบต่อรายงานทางการเงิน
และมีการกำกับควบคุมฝ่ายบริหารให้ดำเนินการเป็นไปตามนโยบายที่กำหนดไว้อย่างมีประสิทธิภาพและประสิทธิผล
เป็นต้น นอกจากนี้บริษัทฯ ยังมีการจัดให้มีการประชุมคณะกรรมอย่างสม่ำเสมอ
และมีการแต่งตั้งคณะกรรมการตรวจสอบ เพื่อช่วยดูแลระบบควบคุมภายในของบริษัทฯ
เพื่อให้การดำเนินงานของบริษัทฯมีความโปร่งใส ซึ่งจะก่อให้เกิดประโยชน์สูงสุดต่อบริษัทฯ
และผู้ถือหุ้น

อย่างไรก็ตามบริษัทฯ มิได้มีการแต่งตั้งคณะกรรมการเฉพาะเรื่องเนื่องจากบริษัทฯ
เห็นว่าในปัจจุบันการพิจารณาและตัดสินใจในเรื่องต่าง ๆ
สามารถทำได้อย่างมีประสิทธิภาพโดยคณะกรรมการบริษัทฯ และคณะกรรมการบริหาร
อย่างไรก็ตามในอนาคต เมื่อบริษัทฯ มีขนาดธุรกิจและโครงสร้างองค์กรที่ใหญ่ขึ้น
ซึ่งอาจมีขั้นตอนในการบริหารที่ซับซ้อนขึ้น บริษัทฯ
อาจพิจารณาแต่งตั้งคณะกรรมการเฉพาะเรื่องตามความเหมาะสมต่อไป

9.5 การดูแลเรื่องการใช้ข้อมูลภายใน

บริษัทฯ มีนโยบายในการควบคุมมิให้บุคลากรนำข้อมูลภายในองค์กรไปเปิดเผยให้แก่ผู้อื่น
รวมถึงเพื่อผลประโยชน์ส่วนตน โดยบริษัทฯ มีโนบายและวิธีการดูแลผู้บริหาร ดังนี้

1) ให้ความรู้แก่กรรมการรวมถึงผู้บริหารฝ่ายต่าง ๆ
รับทราบเกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
และบุตรที่ไม่บรรลุนิติภาวะ รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์
พ.ศ. 2535 และตามข้อกำหนดของตลาดหลักทรัพย์แห่งประเทศไทย

2)
กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
และจัดส่งสำเนารายงานดังกล่าวให้แก่บริษัทฯ
ในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

3) ดำเนินการส่งหนังสือเวียนแจ้งให้ผู้บริหารทราบว่า
ผู้บริหารที่ได้รับทราบข้อมูลภายในที่เป็นสาระสำคัญ ที่มีผลต่อการเปลี่ยนแปลงราคาหลักทรัพย์
จะต้องระงับการซื้อขายหลักทรัพย์ของบริษัทฯ ในช่วง 1 เดือน
ก่อนที่งบการเงินหรือข้อมูลภายในนั้นจะเปิดเผยต่อสาธารณชน
และห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น

9.6 บุคลากร

ณ วันที่ 31 ธันวาคม 2545 บริษัทฯ มีบุคลากรจำนวน 150 คน
ซึ่งสามารถแบ่งตามหน่วยงานได้ดังนี้

  --------------------------------------------- -------------------------
  ฝ่าย                                           จำนวน (คน)

  สำนักกรรมการผู้จัดการ                             11

  ผู้กำกับภาพยนตร์และผู้ช่วยผู้กำกับ                      16

  โปรดิวเซอร์                                     13

  ฝ่ายตัดต่อ                                       9

  ฝ่ายกำกับศิลป์                                    37

  ฝ่ายคัดเลือกผู้แสดง (Casting)                      22

  ฝ่ายสถานที่ (Location)                           6

  ช่างภาพ                                        2

  ฝ่ายบัญชี-การเงิน                                 10

  ฝ่ายธุรการ                                      24

  รวม                                           150
  --------------------------------------------- -------------------------

  ในปี 2545 (ตุลาคม 2544-กันยายน 2545) และในช่วงเดือนตุลาคม-ธันวาคม 2545 บริษัทฯ
  มีค่าใช้จ่ายให้แก่พนักงานในสังกัดจำนวนทั้งสิ้น 43 ล้านบาท และ 14.41 ล้านบาท
  ตามลำดับซึ่งประกอบด้วย

-   เงินเดือนและโบนัสเป็นจำนวนทั้งสิ้น 41.49 ล้านบาท และ 14.10 ล้านบาท ตามลำดับ

-   สวัสดิการต่าง ๆ เช่น ค่ารักษาพยาบาล ค่าอบรมสัมมนา และค่าอาหาร เป็นจำนวน 1.51
    ล้านบาท และ 0.31 ล้านบาท ตามลำดับ

สำหรับบุคลากรในบริษัทย่อย มีดังนี้

1)  บริษัท เกียร์เฮด จำกัด มีบุคลากรจำนวน 114 คน

2)  บริษัท แม็ทชิ่ง เอ็นเตอร์เทนเม้นท์ จำกัด มีบุคลากรจำนวน 44 คน

3)  บริษัท แฟ็ทแมน แอนด์ ลิตเติ้ลบอย จำกัด มีบุคลากรจำนวน 16 คน

4)  บริษัท แม็ทชิ่ง บอร์ดคาสท์ จำกัด ยังไม่มีบุคลากรเนื่องจากเริ่มดำเนินการในช่วงต้นปี 2546

5)  บริษัท แม็ทชิ่ง โมชั่น พิคเจอร์ จำกัด ยังไม่มีบุคลากรเนื่องจากเริ่มดำเนินการในช่วงต้นปี
    2546

นโยบายในการจัดการทรัพยากรบุคล

-   นโยบายในการรักษาพนักงานให้อยู่กับบริษัทฯ ด้วยการดำรงธุรกิจของบริษัทฯ ให้มีความมั่นคง
    มีทีมงานที่มีทักษะและประสบการณ์ รวมถึงการมีเครื่องมืออุปกรณ์ที่ครบถ้วน
    การมีฝ่ายสนับสนุนการดำเนินงานเพื่ออำนวยความสะดวกในการทำงานของพนักงาน
    รวมทั้งการมีนโยบายให้ผลตอบแทนแก่พนักงานทุกคนและทุกระดับที่เหมาะสม
    และการสนับสนุนบุคลากรที่มีฝีมือให้มีโอกาสในการแสดงผลงาน

-   นโยบายเงินเดือนและสวัสดิการพนักงาน บริษัทฯ
    มีนโยบายการจ่ายเงินเดือนที่เหมาะสมตามความรู้ความสามารถ
    สำหรับการพิจารณาปรับเงินเดือนในแต่ละปีขึ้นอยู่กับผลการดำเนินงานของบริษัทฯ
    โดยพิจารณาจากผลงานของแต่ละบุคคลเป็นสำคัญ ในส่วนของสวัสดิการ บริษัทฯ
    จัดให้มีกองทุนสำรองเลี้ยงชีพ การประกันภัยและประกันสุขภาพชีวิต ค่ารักษาพยาบาลผู้ป่วยนอก
    รวมทั้งค่าอาหารกลางวัน

-   นโยบายในการพัฒนาพนักงาน การฝึกอบรม การหมุนเวียนงาน บริษัทฯ
    มีนโยบายในการพัฒนาพนักงาน โดยการจัดส่งพนักงานเข้าฝึกอบรมในทุก ๆ ด้าน เช่น
    การดูแลรักษาและวิธีการใช้อุปกรณ์ที่ถูกต้อง มีการอบรมจากภายในและภายนอก
    ความรู้เกี่ยวกับคอมพิวเตอร์ รวมทั้งการฝึกอบรมทั่วไป เช่น ความรู้เรื่องภาษีอากร
    สำหรับนโยบายการหมุนเวียนงานที่รับผิดชอบนั้นขึ้นอยู่กับความเหมาะสม

-   นโยบายในการจ้างงาน การใช้แรงงานรายวันและพนักงานประจำ บริษัทฯ มีการจัดจ้างงาน
    แบ่งออกเป็น 2 กลุ่มใหญ่ ๆ คือ พนักงานประจำ และพนักงานรายวัน
    การจัดจ้างขึ้นอยู่กับการตั้งเป้าหมายในการขยายงานในระยะสั้นและระยะยาว

-   นโยบายในการจัดการแรงงานในอนาคตที่สัมพันธ์กับเทคโนโลยีการผลิตใหม่ บริษัทฯ
    มีการวางแผนการขยายงานในระยะปานกลางและระยะยาว
    ทั้งนี้จะต้องมีการจัดการกับแรงงานที่จะต้องสัมพันธ์กับอุปกรณ์ที่ถูกผลิตขึ้นใหม่ด้วยเทคโนโลยีชั้นสูง
    จึงต้องมีการเตรียมการทั้งในด้านการจัดจ้างงานเพื่อรองรับการขยายงาน